NaiveNeuron/SloPal huggingface dataset:
Martvoň, Anton, poslanec NR SR (2012-07-02):
Ďakujem pekne. Pán poslanec Hlina, musím na vás taktiež reagovať. Ja som toho názoru, že príspevok na druhé a tretie dieťa môže byť odôvodnený a potrebný hlavne v oblastiach, kde treba zvýšiť natalitu. Myslím si, že mnohé rodiny alebo mnohým rodinám, ktoré v podstate majú dve alebo tri deti, práve ten príspevok zvykne aj pomôcť. Samozrejme, je úsmevné, keď s takýmto návrhom prichádza pravicová strana, ktorá dva roky, keď bola pri moci, tak to vôbec neriešila. No, ale chcem na vás ešte reagovať, na to, že čo ste povedali, že maternica nemôže byť výrobným prostriedkom. No, dovolím si vás poopraviť a nesúhlasiť s vami. Mimo Európy, napríklad v Spojených štátoch amerických, existuje inštitút náhradného materstva, ktorý spočíva asi v tom, že žena vynosí pre iných cudzie dieťa z umelého oplodnenia. Čiže v tomto prípade, dovolím si poznamenať, že aj maternica môže byť výrobným prostriedkom. Zatiaľ je to mimo Európy, ale je otázka času, kedy sa to objaví aj v Európe. Ďakujem.
Danko, Andrej, predseda NR SR (2017-05-18):
Prosím, prezentujme sa a hlasujme. (Hlasovanie). Prítomných 116 poslancov, za 15, proti 52, zdržalo sa 41, nehlasovali 8. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o bode 57 programu, je to prvé čítanie o návrhu poslancov Kotlebu, Drobného, Mazureka a Mizíka na vydanie zákona, ktorým sa mení a dopĺňa Trestný zákon (tlač 536). Spravodajcom je člen ústavnoprávneho výboru poslanec Rastislav Schlosár, prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Mariana Kotlebu, Stanislava Drobného, Milana Mazureka a Stanislava Mizíka na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení a dopĺňa zákon č. 326/2005 Z. z. o lesoch v znení neskorších predpisov , tlač 536.)
I. Mikloš, podpredseda vlády a minister financií SR: (2003-06-26):
Neodporúčam ich podporiť z toho dôvodu, že jednou z charakteristík daňových príjmov je, že nie sú daňovo určené, že sú príjmami štátneho rozpočtu a že v politickom rozhodovaní vlastne potom pri tvorbe návrhu štátneho rozpočtu a nakoniec pri schvaľovaní štátneho rozpočtu tu, v parlamente, sa určuje účelové určenie zdrojov. Takže ide podľa môjho názoru, alebo išlo by, ak by to bolo schválené, o nesystémové opatrenie, ktoré je v rozpore s jedným zo základných princípov a charakteristík daňových príjmov. A jednou z tých charakteristík je práve, že nie sú dopredu účelovo určené a že to určenie sa deje procesom prípravy a schvaľovania štátneho rozpočtu. Aj keď priznávam, že istú vecnú logiku to má, výnosy z tabaku na liečenie dôsledkov fajčenia, ale napriek tomu neodporúčam tento návrh schváliť. Z. Martináková, podpredsedníčka NR SR: Pán spravodajca, chcete sa vyjadriť k rozprave? Nech sa páči.
B. Bugár, podpredseda NR SR: (2002-05-16):
Pán poslanec Cuper. J. Cuper, poslanec: Pán minister, v tejto súvislosti som sa vás chcel opýtať, aké výhody prinesie to, keď Kúpele Dudince budú riadené z Budapešti a budú patriť budapeštianskej loby, tak ako im už patria Kúpele Piešťany, pretože ste neuveriteľným spôsobom zneužívali skutočnosť, že boli privatizované za Mečiarovej vlády a teraz ste ich strčili pod budapeštiansku vládu. Chcete to urobiť aj s Kúpeľmi Dudince. Ďalej by som sa vás chcel opýtať, za akých zázračných okolností sa istým svojráznym spôsobom transformovala Bardejovská nemocnica na neziskovú, teda prevod na neziskovú organizáciu nadačného charakteru nie je ničím iným ako prvým stupňom privatizácie. Keď je to nemocnica, ktorá plní služby pre 46-tisícové mesto a 100-tisícový okres, samozrejme, aj priľahlé okresy, ktoré takéto vybavenie nemajú. Takže či je to ako odmena za verné služby pána riaditeľa a terajšieho manažmentu v Dzurindovej vlády, keď jej poskytovali isté služby nadštandardné a niektorým politikom tohto hnutia. Odpoveď na tieto dve otázky, pán minister, by ma veľmi zaujímali.
Bugár Béla, podpredseda NR SR (2017-05-09):
Nech sa páči, prezentujme sa a hlasujme. (Hlasovanie.) Prítomných 136 poslancov, za 85, 50 sa zdržali a 1 nehlasoval. Návrh sme schválili. Nech sa páči.
Brocka, Július, poslanec NR SR (2012-08-01):
Pán kolega Šebej, zaujali ste ma svojím vystúpením. A súhlasím aj s tým záverom, keď ste hľadali, čo je skryté v tomto postupe, keď nie sú naplnené dôvody na skrátené konanie, že ide o odpútanie pozornosti od niečoho. Pán premiér uvádzal včera tento návrh a spomínal film Dokonalá búrka. Ja som si tiež spomenul na jeden film v súvislosti s tým odpútavaním pozornosti. Bol to jeden americký film. Ale veľa filmov malo podobný motív, že skupina podvodníkov a zlodejov nafingovala krádež akože v jednej banke tak, že sa sústredili na tú krádež všetky sily, polícia, mestská, štátna, proste všetci boli pri tom zásahu tam pri tej malej krádeži, ale v skutočnosti tí šikovní zlodeji na druhom konci mesta urobili lúpež storočia, jednoducho dokonalým spôsobom odpútali pozornosť. A myslím si, že niečo podobné teraz sledujeme v réžii strany SMER.
Grendel, Gábor, podpredseda NR SR (2022-02-08):
Pán poslanec Pročko.
Kollár, Boris, predseda NR SR (2021-12-09):
Prosím, prezentujme sa a hlasujme. (Hlasovanie.) Prítomných 135 poslancov, za 48, proti 22, zdržalo sa 58, nehlasovalo 7. Ani tento návrh pána poslanca Fica sme neschválili.
P. Hrušovský, predseda NR SR: (2004-06-29):
A končím rokovanie o tomto bode programu. Pani spoločná spravodajkyňa nechcela vystúpiť v záverečnom slove k rozprave. Prajem vám príjemnú dobrú chuť, stretneme sa o 14.00 hodine v rokovaní o ďalších bodoch programu, pán minister. (Prerušenie rokovania o 12.09 hodine.) (Pokračovanie rokovania o 14.01 hodine.)
Hrušovský, Pavol, podpredseda NR SR (2010-12-08):
Páni poslanci, prosím, upokojme sa, sústreďme sa na hlasovanie!
Linhart, Patrick, poslanec NR SR (2023-03-22):
Chcem len pripomenúť, že o pár minút je výbor, mimoriadne zasadanie výboru pre pôdohospodárstvo a životné prostredie. Ďakujem.
Kollár, Boris, predseda NR SR (2021-05-11):
Pán Kuffa, prepáčte mi, vy nemáte reagovať na vašeho predrečníka...
Figeľ Ján, podpredseda NR SR (2012-12-18):
Už to vydržíme, nech sa páči.
Laššáková, Jana, podpredsedníčka NR SR (2014-09-17):
Pán poslanec s reakciou, nech sa páči.
Kuriak, Milan, poslanec NR SR (2020-11-03):
Ďakujem za slovo. Vážený pán predseda, v súlade s paragrafom... (Prerušenie vystúpenia predsedajúcim.)
Blanár, Juraj, podpredseda NR SR (2021-05-03):
Ďalší, pán predseda výboru Čekovský, nech sa páči.
Paška, Pavol, predseda NR SR (2014-09-09):
Pekné popoludnie, vážené pani poslankyne, vážení páni poslanci. Vítam vás po lete opäť v Národnej rade v rokovacej sále. O chvíľočku otvorím 37. schôdzu Národnej rady. Ešte chcem využiť na úvod čas, aby sme si aj tu na pôde Národnej rady pripomenuli významné výročie, 70. výročie Slovenského národného povstania, ale v tejto súvislosti najmä 1. september ako 70. výročie vzniku povstaleckej Slovenskej národnej rady. A dúfam, že sa zhodneme, že tento počin bol krokom k nášmu demokratickému parlamentarizmu, a všetci tí, ktorí v tom období tieto kroky učinili a zobrali na seba odvahu, aby Slovensko dnes bolo plnoprávnym členom Európskej únie, si zaslúžia našu minútu ticha. Dovolím si vás požiadať o minútu ticha ako spomienku na všetky obete a hrdinov Slovenského národného povstania, ale aj na ľudí, ktorí formovali náš demokratický parlamentarizmus. (Minúta ticha.) Ďakujem vám pekne. Otváram rokovanie 37. schôdze. Chcem sa spýtať, kolegyne, kolegovia, či si každý našiel v hlasovacom zariadení novú hlasovaciu kartu. Poprosím vás predsa len ešte raz o kontrolu, aby nedochádzalo k omylom, že náhodou budete používať aj starú kartu, ak ste ju ešte neodovzdali našim technikom. Takže vás poprosím o registráciu a prezentáciu. (Prezentácia.) 132 prítomných. Znamená, že sme uznášaniaschopní a môžeme pokračovať v rokovaní 37. schôdze, na ktorej overovateľmi budú páni poslanci Čepák a Poliačik, ich náhradníkmi páni poslanci Halúz a Zajac. O ospravedlnenie na dnešnom rokovaní požiadal Martin Fedor, ktorý je na zahraničnej pracovnej ceste. Navrhnutý program 37. schôdze máte, dúfam, v laviciach, len vás chcem upozorniť, že sú tam aj správy a návrhy príslušných inštitúcií, ktoré sú predložené v súlade so zákonom, a na návrh gestorských výborov ich uvedú predkladatelia tak, ako sú uvedení v návrhu programu. Potrebujú na to náš súhlas. Odporúčam, aby sme tento súhlas vyslovili schválením programu 37. schôdze. Poprosím teraz všetkých, ktorí chcú doplniť alebo zmeniť program, aby sa prihlásili. Dobre, končím možnosť sa prihlásiť. Pán poslanec Frešo.
Andreánsky, Ladislav, poslanec NR SR (2019-03-26):
Ďakujem. V rozprave vystúpili dvaja páni poslanci. Pán predseda, dajte hlasovať o tom, že Národná rada prerokuje vládny návrh zákona v druhom čítaní.
V. Palko, poslanec: (2009-10-15):
Tak v rámci tej spravodlivosti mňa by zaujímalo to, o čom ste dneska vôbec nehovorili, a je to veľká škoda. Keby ste mohli v rámci tej spravodlivosti povedať, pán Mečiar, konečne nám aj celému slovenskému národu, že prečo ste vy a v rámci akej spravodlivosti ste dali tie amnestie páchateľom teroristického činu zavlečenia? Čo také spravodlivé bolo na udelení týchto amnestií? Či si náhodu nemyslíte po tých rokoch, že už by ste mohli povedať konečne národu pravdu? Prečo ste vy boli a ste tak presvedčený, že takíto ťažkí zločinci a teroristi, že by mali byť amnestovaní? Toto by nás tak zaujímalo miesto tých siahodlhých prejavov, ktoré tu odzneli. Pán Mečiar, prečo ste dali amnestie páchateľom najťažších teroristických činov? Veď konečne nám to už povedzte, pán Mečiar.
Kaščáková, Renáta, poslankyňa NR SR (2019-05-16):
Pán Jarjabek, ja by som vás chcela poprosiť, keby ste mi povedali, že kde konkrétne v mojom vystúpení ste počuli, že som povedala, že sa u nás nič netočí, kde všetko dehonestujem a kde hovorím, že všetko je zlé. Ja som v mojom vystúpení povedala iba to, že treba rozlišovať medzi dotáciami na, na kultúrne podujatie a dotáciami filmového priemyslu, a snažila som sa vysvetliť, prečo je dôvodová správa absolútne neprofesionálne napísaná. Snažila som sa vysvetliť, prečo proste tento návrh je vystrelený od pása, nereaguje vôbec na nejaké prostredie priemyselné, ktorým naozaj filmový priemysel za istých okolností je. Pretože ak by naozaj pôsobil, tak by tu bolo množstvo ľudí zamestnaných nielen vo filmovom priemysle, ale aj v sekundárnych odvetviach priemyslu, ale to všetko som hovorila v mojom vystúpení, takže z vašej faktickej mi prichádza iba jediné, že ste nepočúvali s porozumením a snažíte sa to nejakým spôsobom hodiť na nejakú politickú nôtu, ktorej ja teda nerozumiem, a bránim sa takejto argumentácii z vašej strany.
Gašpar, Tibor, poslanec NR SR (2024-02-08):
Keďže sme hlasovali o všetkých pozmeňujúcich návrhoch a návrh zákona prerokúvame v skrátenom legislatívnom konaní, sme v treťom čítaní, otvorte, prosím, rozpravu.
Hort, Milan, podpredseda NR SR (2011-07-01):
Pán spravodajca Ondrej Matej, nech sa páči.
Sopko, Miroslav, poslanec NR SR (2016-04-21):
Ďakujem, pán predsedajúci. Ja si len dovolím doplniť pána kolegu poslanca Poliačika v myšlienke, ako majú ľudia vlastne veriť tomuto štátu. Lebo správne pripomenul štátnu hranicu medzi Slovenskom a Ukrajinou. No a naozaj, ako ľudia môžu veriť ministerstvu vnútra, pokiaľ im prelietavajú cez hranice pašerácke lietadlá a padajú im priamo na ich pozemky? To sa jednoducho, takýmto spôsobom sa tá dôvera medzi tými občanmi nedá vybudovať, ak sa niečo takéto priamo deje. A veľmi oceňujem jeho príspevok ku školstvu, kde spomenul množstvo, naozaj množstvo vecí, ktoré sa tam nachádzajú v tom programovom vyhlásení vlády. A ja len doplním to, že naozaj tie čísla, ktoré tam sme dali alebo ktoré sa tam vlastne dali, tých 6 % je skutočne málo. My si musíme všetci vlastne uvedomiť, že pokiaľ naozaj sa tu rapídne tým učiteľom nezvýšia tie platy, pokiaľ naozaj, tie úspešné školské všetky systémy predsa fungujú na tom, že je tam atraktívne spoločensky ocenená rola toho učiteľa. Toto si jednoducho my tu všetci musíme uvedomiť, aj celá spoločnosť, jednoducho ak tí učitelia budú zase sa cítiť ukrivdení, tak s nimi nebude sa dať rozprávať o tom, že tu chceme naozaj uskutočniť najvýznamnejšie zmeny za 25 rokov. A ešte jednu doplním poznámočku. Ani nie tak, že inšpekcia najprv a potom nejaké podporné tímy. Podľa mňa najprv musíme vytvoriť podporné tímy špecialistov, ktorých množstvo medzi inovatívnymi učiteľmi máme, a tí už musia začať vlastne pracovať s tými školami, pri ktorých chceme, aby sa výsledky zlepšovali. Pretože naozaj tá podpora tu doteraz najviac chýbala. Ďakujem.
Laššáková, Jana, podpredsedníčka NR SR (2014-11-08):
Pán poslanec Jarjabek.
Glváč, Martin, podpredseda NR SR (2018-05-28):
S reakciou pani poslankyňa Grausová.
Laššáková, Jana, podpredsedníčka NR SR (2013-05-17):
Ďakujem, pani spravodajkyňa. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku od poslanca Martina Fecka, člena klubu OĽaNO. Nech sa páči, pán poslanec, máte slovo.
Jurinová, Erika, podpredsedníčka NR SR (2014-11-08):
Pán poslanec Lipšic.
Poliačik, Martin, poslanec NR SR (2017-03-30):
Ďakujem. No, ja to tak obrazne. Stojíme 20 rokov pred zamrznutou riekou, ktorej ľad sa stenšuje. Stále sme sa snažili prebehnúť, ale nebola dostatočne veľká vôľa, aby sa to podarilo. Ale vieme, že ten ľad bude stále tenší a tenší a jedného dňa už tam nebude žiadny. A ja teda volím radšej opatrnú chôdzu po veľmi tenkom ľade ako prešľapovanie na mieste. Lebo je možné, že jedného dňa by sme aj chceli prejsť, ale už by sme sa dívali len na tekúcu vodu a toho by som sa nerád dožil.
J. Podmanický, poslanec: (2007-09-13):
Ja naozaj s niektorými vyjadreniami pána poslanca súhlasím. Naozaj tie osvetové strediská žijú ešte v dobe kamennej, zabudli, čo je ich povinnosť a súhlasím s tým, že ich treba  reformovať, s tým súhlasím. Ale nemá to, vôbec tomu neodporuje táto novela, ktorú predkladáme. Táto novela nebráni tomu, aby sa reformovali kultúrne zariadenia, osvetové strediská. Zabraňuje tomu, aby tieto osvetové strediská a kultúrne zariadenia boli nepremyslene likvidované. Postupne bude jednoducho taký, že ak príde samosprávny kraj s nejakým dobrým nápadom, ako sa dá kultúra podporiť v regióne, ako sa dajú znížiť režijné náklady a pritom zvýšiť práve tie kultúrne aktivity, ak takýto návrh dobre odôvodní, tak ministerstvo, myslím si, že nebude mať žiaden problém, aby odsúhlasilo a dalo súhlasné stanovisko k takémuto návrhu. Táto novela má zabrániť tomu, aby samosprávne kraje, kde, povedzme, poslanci nebudú vidieť nejaký význam v tých kultúrnych zariadeniach, aby ich plošne nerušili a aby tam potom nezostalo prázdne miesto. Takže, pán poslanec, vôbec táto novela nebráni tomu, aby tie kultúrne zariadenia mohli byť reformované, bráni tomu, aby boli nepremyslené likvidované. Ďakujem pekne.
P. Hrušovský, predseda NR SR: (2004-01-20):
(Hlasovanie.) 146 prítomných, 143 za návrh, 1 proti, 2 sa zdržali. Pripomienku pod bodom č. 12 pána prezidenta sme schválili.
Sulanová, Magdaléna, poslankyňa NR SR (2022-02-08):
Ďakujem pekne. Ja keď som si vypočula túto správu pána generálneho prokurátora, tak musím konštatovať, že už sa vôbec nečudujem, že nechceli koaliční poslanci dovoliť, aby ju predniesol sám. Nakoniec sme si ju vypočuli a musím konštatovať, že veľmi fundovane a podrobne analyzoval túto zmluvu. Je to skutočne človek na úrovni, vzdelaný, so skúsenosťami. A jednoducho treba konštatovať, že ide o vazalskú zmluvu, hanebnú a vazalskú zmluvu, ktorá bude mať nedozierne následky pre Slovenskú republiku. Keď ju porovnávame, ako to uviedol aj generálny prokurátor, s okupačnou zmluvou so sovietskymi vojskami a dokonca so zmluvou, ktorú mala prvá Slovenská republika s Nemeckom, ide o oveľa horšiu a oveľa poškodzujúcejšiu zmluvu pre, pre Slovenskú republiku. V dobe, keď Bulhari odstupujú a rušia, odstupujú od zmluvy s USA a rušia vojenské základne na svojom území, pretože konštatovali, že nedostali ani cent a ich nehorázne zneužívali a využívali Američania, keď chorvátsky prezident prehlásil, že budú sťahovať svoje vojská z misií NATO preto, že ide o agresorskú politiku tohoto paktu, tak my, skutočne my musíme byť ešte horší jak ten Balkán, ktorý bol vždy považovaný za etalón takej... (Prerušenie vystúpenia časomerom.)
Grendel, Gábor, podpredseda NR SR (2021-05-10):
V rozprave teraz vystúpi pán poslanec Taraba.
P. Hrušovský, predseda NR SR: (2003-10-31):
Prosím? Rešpektuje stanovisko. Budeme pokračovať v hlasovaní o dvanástom, pani spoločná spravodajkyňa?
Goga, Pavol, poslanec NR SR (2019-05-10):
Ďakujem, pán predsedajúci. V rozprave nevystúpil nikto a pristúpime teda k hlasovaniu o návrhoch uvedených v spoločnej správe. Gestorský výbor odporúča hlasovať o návrhoch uvedených vo štvrtej časti spoločnej správy pod bodmi 1 až 9 spoločne s odporúčaním ich schváliť. Pán predsedajúci, prosím, dajte o tom hlasovať.
Kollár, Boris, predseda NR SR (2023-02-01):
Ďakujem. Než dám faktické poznámky, viacerí ma upozornili a myslím, že je to rozumný návrh, aby ste tu všetci nemuseli sedieť, tento, tento návrh, ktorý teraz bol otvorený pánom ministrom, a ešte potom bude jeden, je to vládny návrh zákona o poplatkoch za znečisťovanie ovzdušia, aby ste tu všetci nemuseli čakať, kým to skončí, kto, koho táto téma zaujíma, nech môže, samozrejme, zostať, dám procedurálny návrh teraz, aby sme sa dohodli, že o týchto dvoch zákonoch nebudeme hlasovať teraz hneď po dorokovaní, ale zajtra o jedenástej. Súhlas všeobecný? (Súhlasná reakcia pléna.) Ďakujem pekne. Takže s faktickou poznámkou pán poslanec Taraba, takže hlasuje sa až zajtra o jedenástej. Ďakujem pekne. Kto chce, môže odísť. A s faktickou poznámkou vystúpi teraz pán Taraba. Nech sa páči. Nič? Tak pán Takáč, pán poslanec.
Jarjabek, Dušan, poslanec NR SR (2023-02-14):
Ďakujem pekne všetkým kolegom za faktické poznámky. Pani Kozelová, všetko, čo je, pani poslankyňa Kozelová, všetko, čo je v parlamente, je spolitizované preto, lebo je to v parlamente, ale to ešte neznamená, že by v tom parlamente takýmto spôsobom nemohli byť, v spolitizovanom parlamente nemohli byť aj autority plne rešpektované vo verejnosti. A okrem toho, keď ich parlament potvrdí, majú svoju autoritu. Môžete na parlament nadávať akokoľvek, ten parlament a tí ľudia, ktorí boli zvolení v parlamente, majú svoju autoritu, hej. Pán Potocký, máte pravdu, ale to je práve to, čo vy hovoríte, že teda áno, treba si povedať, čo od tej televízii chceme, a potom to financujeme. Len ja hovorím stále, že toto je opačne. A keď hovorím o tých koncesionárskych poplatkoch, opať... opäť tam narazíme preto, lebo to je v súčasnosti tuším 74 mil., ak sa nemýlim, hej. No a viete, je nejaké, sú nejaké vo verejnosti nejaké demonštrácie za zrušenie koncesionárskych poplatkov? Ak by boli, by som to chápal, ale v tejto chvíli nie sú, preto hovorím, že je to vytvorený umelý problém v tejto chvíli, ktorý neexistuje. No a, pán Čekovský, vy ste hovorili o pani riaditeľke Zemkovej. Tak ten fakt je taký, že to všetko, čo išlo na Ústavný súd, lebo to bolo na Ústavnom súde, Ústavný súd potvrdil legitimitu odvolania pani Zemkovej, pani generálnej riaditeľky Zemkovej. A my sme sa nerozišli v zlom. Ale to vy nemôžete vedieť, lebo vy ste sa tuším vtedy práve narodili, hej. Takže chcem vám len povedať jednu vec a nechcem hovoriť o tých ďalších veciach a o tých vzťahových veciach v RTVS. Ja naozaj, čo sa týka mojej osoby, ja som strašne, ako je pre mňa je strašne dôležité, aby tá televízia a rozhlas existovali a aby neboli zničené. A toto všetko, čo hovorím teraz, je len z toho dôvodu, že sa bojím, že touto vašou reformou by RTVS bola úplne zničená, lebo nemáte vyriešené financovanie v prvom rade. To je to najdôležitejšie pre mňa. A tie ostatné veci až potom, v tejto chvíli nie sú podstatné.
Fronc, Martin, poslanec NR SR (2015-04-16):
Ďakujem, pani podpredsedníčka. Ja si myslím, že patrí ku kultúre, aby sme – a to hovorím aj do vlastných radov –, aby sme faktické poznámky dokončili vtedy, potom to nemá zmysel. (Prerušenie vystúpenia predsedajúcou.)
Glváč, Martin, podpredseda NR SR (2017-02-10):
Štvrtým bodom je prvé čítanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov . Návrh zákona má tlač 403. Návrh na jeho pridelenie na prerokovanie výborom je v rozhodnutí č. 420. Pán navrhovateľ, prosím vás, uveďte zákon. Pán poslanec Beblavý, nech sa páči.
M. Hort, podpredseda NR SR: (2009-04-17):
A teraz poprosím pána poslanca Martina Fronca, ktorého určil gestorský výbor pre vzdelanie, mládež, vedu a šport, ako spravodajcu k tomuto zákonu, aby nás oboznámil s úvodnou spravodajskou informáciou. Nech sa páči, pán poslanec.
Jurčík, Ľudovít, poslanec NR SR (2010-07-08):
Sľubujem. (Potlesk.)
P. Paška, predseda NR SR: (2008-02-12):
Pani poslankyňa Mušková.
T. Cabaj, podpredseda NR SR: (2010-03-09):
Ako ďalší v rozprave vystúpi pán poslanec Jaroslav Ivančo, pripraví sa László Köteles.
Mizík, Stanislav, poslanec NR SR (2019-02-05):
Ďakujem za slovo. Pán Heger, jednu vec ste ale zabudli povedať. Celý tento systém je len prirodzené vyústenie vývoja po roku 1989. Čo iné sa nám mohlo prihodiť? Boli sme potravinovo sebestační, chýbali nám akurát tak banány a niektoré iné exotické potraviny. Bolo všetkého dosť. Toto bol cieľ – ovládnuť náš trh. Ako to urobiť? No zničiť domácu produkciu, zaplaviť trh svojimi výrobkami. Trh nie je všeliek, pán Heger. Trh divoký a častokrát regulovaný kartelovými dohodami kľúčových hráčov. Štát sa musí stať regulátorom, štát musí regulovať. Zo strany štátu musia byť zásahy. To je nevyhnutné. A to, čo ste spomínali, že naše polia ležia úhorom, to je pravda, prípadne sa dotujú veľmi-preveľmi divné plodiny, z ktorých sa isto nenajeme. A toto je alfa a omega toho vášho voľného trhu, ktorý vôbec nie je trh voľný, je to diktát západu a Európskej únie. Všetky vlády od vzniku Slovenskej republiky túto situáciu majú na rováši. Jedni obviňujú druhých, druhí prvých a všetci to máte na rováši, čo ste boli pri tom. Tento systém je chorý, chorý, chorý, kozmetické úpravy nefungujú. Ďakujem.
Zemanová, Anna, poslankyňa NR SR (2022-09-21):
Vážený pán predseda, pani poslankyne, páni poslanci, vážení prítomní, v súlade s § 73 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajkyňu k návrhu uvedeného zákona, tlač 1162. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predseda, otvorte všeobecnú rozpravu.
Saková, Denisa, podpredsedníčka vlády a ministerka hospodárstva SR (2023-12-14):
Pán poslanec, chcela som presne na úvod povedať, že pán premiér sa ospravedlnil, pretože je na rokovaní v Bruseli, a na tom rokovaní bude od dneska a možno až do nedele, pretože tie samity premiérov trvajú veľmi dlho a je tam veľmi veľa otázok a úloh a rozhodnutí, ktoré Európska komisia má spraviť do konca roka, takže to je asi tá otázka, kto tu klame, alebo odpoveď na otázku, kto tu klame. Ja by som celkovo na vaše vystúpenie povedala asi jednu takú vec, že s takýmito vyjadreniami ste vyhrali voľby v 2020. Takýmito vyjadreniami ste tu zavádzali verejnosť tri a pol roka a voľby 2023 dopadli tak, ako dnes vidíte, a vytvorila sa vládna koalícia. A kľudne si ušetrite takéto urážky a takéto útoky na nás, pretože ďalšie voľby budú asi tak o štyri roky. Ďakujem veľmi pekne. (Potlesk.)
A. Belousovová, podpredsedníčka NR SR: (2008-11-05):
Otváram rozpravu. Do rozpravy som dostala jedinú písomnú prihlášku. Písomne sa do rozpravy prihlásil za klub Slovenskej národnej strany pán poslanec Rafaj, ktorému odovzdávam slovo. Nech sa páči.
Dostál, Ondrej, poslanec NR SR (2019-06-25):
Teraz pristúpime k hlasovaniu o pozmeňujúcom návrhu pána poslanca Slobodu. Pán predsedajúci, dajte, prosím, hlasovať o tomto pozmeňujúcom návrhu.
Viskupič, Marián, poslanec NR SR (2024-05-14):
Ďakujem pekne za slovo. Kolega Lojzo Hlina, no veľmi pekne ďakujem za tvoje vystúpenie. Skutočne emócia, ale tie fakty sú tam dôležité, že ako veľký problém to je. No ja mám rád čísla, skúsme matematiku, hej? Ono to znie tak akože okej, že doteraz to bol kmeň s priemerom 40 cm, teraz to bude kmeň s priemerom do 80 cm. Poviete raz toľko. Dobre, trocha matematiky, obvod sa rovná 2πr, keď si to zoberieme, tak tých 40 cm, to je kmeň s priemerom 12,8 cm a tých 80 cm, to je kmeň s priemerom 25,4 cm. Aj to si poviete, že veď to je raz toľko. Ale počúvajte, pán Huliak, ale dôležité je pri drevnej hmote povedzme teda obsah toho kruhu alebo potom, samozrejme, objem. A tam je to štvornásobok. Ak si predstavíte, že ten strom, teraz len na pohľad, mal obvod 40 cm a mal povedzme jeden meter kubický ako celý, tak taký istý strom pri takej istej výške, keď bude mať obvod 80 cm, tak to budú štyri metre kubické. To je strom, ktorý jeho hmotou je štvornásobne veľký, ktorý teraz sa bude dať vypíliť rovnako ľahko, ako sa dal vypíliť ten so 40 cm. Toto je to kľúčové a toto nie je až tak vidieť z toho, že 40 cm, 80 cm. Pozerajme na to, štyrikrát tak objemný strom vieme vypíliť, lebo tú drevnú hmotu robíme väčšinou v tých metroch kubických. Na toto sa treba pozerať a týmto je to vidieť, aký obrovský zásah do prírody to bude. Štvornásobný oproti doterajšiemu stavu, štvornásobný, 400 %!
Šimečka, Michal, podpredseda NR SR (2023-11-14):
Ďakujem veľmi pekne. A teraz vystúpi pán poslanec Sabo.
Ľ. Vážny, minister dopravy, pôšt a telekomunikácií SR: (2008-11-26):
Návrh zákona vychádza z programového vyhlásenia vlády z augusta 2006 a uznesení vlády č. 1084/2007 a č. 266/2008, ktorými sa vláda zaviazala vytvoriť v Slovenskej republike podmienky na urýchlenie výstavby nadradenej cestnej dopravnej infraštruktúry, ktorú tvoria diaľnice a cesty pre motorové vozidlá. Pre zrýchlenie postupu prípravy PPP projektov bol v roku 2007 schválený zákon o jednorazových mimoriadnych opatreniach v príprave niektorých stavieb diaľnic a ciest pre motorové vozidlá, zákon č. 669/2007 Z. z. Súčasná dopravná situácia si vyžaduje takýto osobitný režim uplatniť aj na ďalšie vybrané úseky nadradenej cestnej dopravnej infraštruktúry, ktorých urýchlená potreba dobudovania rieši súčasný nevyhovujúci stav v mobilite obyvateľstva a tovaru. Návrhom zákona sa najmä rozširuje zoznam diaľnic a ciest pre motorové vozidlá, ktoré tvoria nadradenú cestnú dopravnú infraštruktúru, prenáša sa pôsobnosť stavebného úradu vo veciach územného konania pre stavby diaľnic a ciest pre motorové vozidlá z obcí na krajské stavebné úrady a zároveň sa menia a dopĺňajú ďalšie súvisiace zákony z dôvodu urýchlenia výstavby diaľnic a ciest pre motorové vozidlá. Materiál bol vypracovaný v spolupráci s ministerstvom výstavby a regionálneho rozvoja, ministerstvom pôdohospodárstva, ministerstvom zdravotníctva, ministerstvom financií, životného prostredia a úradom geodézie, kartografie a katastra. Vážené panie poslankyne, páni poslanci, dovoľujem si vás požiadať o podporu pri prerokovávaní predloženého vládneho návrhu zákona a o jeho schválenie. Ďakujem za pozornosť.
Žiga, Peter, podpredseda NR SR (2023-11-22):
Pán poslanec Jakab.
Hrnčiar, Andrej, podpredseda NR SR (2019-06-26):
Pán poslanec, do mikrofónu a hlasnejšie, lebo vás absolútne nie je počuť.
Blanár, Juraj, podpredseda NR SR (2023-02-07):
S faktickou pani poslankyňa Anna Zemanová.
Grendel, Gábor, podpredseda NR SR (2021-12-14):
Kolegovia, ešte raz, prepáčte, pán spravodajca, nie je počuť, čo číta spravodajca. Poprosím o kľud v sále.
B. Bugár, podpredseda NR SR: (2003-11-05):
Dávam slovo spoločnému spravodajcovi z výboru pre verejnú správu poslancovi Miroslavovi Čížovi, aby informoval Národnú radu o výsledku rokovania výborov o tomto vládnom návrhu zákona. Nech sa páči, pán poslanec.
Bagačka, Michal, poslanec NR SR (2017-09-14):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Somogyi, Szilárd, poslanec NR SR (2010-12-09):
Ďakujem. Počkám, kým si sadne pán Maďarič. Pán Maďarič, ja by som vás len chcel poprosiť o objasnenie jedného pojmu, s ktorým som sa stretol teraz prvýkrát, a to s asimiláciou slovenských občanov alebo občanov slovenskej národnosti na južnom Slovensku, či o tom máte nejaké exaktné fakty, lebo s tým sa stretávam prvýkrát. Ďakujem.
Laurenčík, Milan, podpredseda NR SR (2021-03-19):
Na faktické poznámky bude reagovať pán poslanec Miroslav Suja.
R. Madej, poslanec: (2004-12-10):
Ďalej budeme hlasovať ako o prvých bodoch spoločne o bodoch 4, 5, 8, 9, 10, 14, 27, 32 a 43 s odporúčaním gestorského výboru neschváliť ich.
Stančík, Andrej, poslanec NR SR (2021-06-15):
Ďakujem za slovo. Opozícia si tu celý čas, je taký naratív o tom, ako my, teda nie orgány činné v trestnom konaní, zatvárame ľudí na štýl 50. rokov, to už bolo spomenuté, čakám, že pani Jankovská bude vlastne taká novodobá Milada Horáková, to si možno zaznie tiež a takéto a úplne abstraktné konštrukcie a druhý naratív je, že my tam tých ľudí mučíme. Bol spomenutý advokát Ribár, ktorý bol teda prepustený... (Prerušenie vystúpenia predsedajúcim.)
Blanár, Juraj, podpredseda NR SR (2022-12-06):
Prezentujme sa a hlasujme o tomto návrhu pána spravodajcu. (Hlasovanie.) Prítomných 135 poslancov, za hlasovalo 76, proti boli 5, zdržali sa 53, nehlasoval 1. Konštatujem, že tento návrh sme schválili. Ďakujem pánovi spravodajcovi. A pristúpime k poslednému, ostatnému hlasovaniu, ktoré máme pred sebou, ktorým je hlasovanie o 55. bode schváleného programu v druhom čítaní o návrhu poslancov Svrčeka a Kašpera na vydanie zákona, ktorým sa dopĺňa cestný zákon. Je to parlamentná tlač 1132. Poprosím spoločného spravodajcu z výboru pre hospodárske záležitosti pána poslanca Milana Kuriaka, aby hlasovanie uviedol. Máte slovo, pán spravodajca. (Reakcia spravodajcu.) Päťdesiaty piaty. [Hlasovanie o návrhu poslancov Národnej rady Slovenskej republiky Miloša Svrčeka a Igora Kašpera na vydanie zákona, ktorým sa dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov , tlač 1132.]
Laššáková, Jana, podpredsedníčka NR SR (2014-02-04):
Pán poslanec Kadúc, nech sa páči.
Raši, Richard, poslanec NR SR (2014-11-26):
Dobrý deň prajem, zdravotnícky výbor zasadne zajtra 27. novembra o 13.30 hod. a všetkých vás pozývam na preventívnu akciu vyšetrenia zraku a očného pozadia zajtra od 9.00 hod. ráno na zdravotníckom výbore. Ďakujem pekne.
P. Hrušovský, podpredseda NR SR: (2002-05-31):
Pán poslanec Mikloško chce prehovoriť.
Pellegrini, Peter, podpredseda NR SR (2020-09-24):
S reakciou na faktické pán poslanec Blanár.
Bugár Béla, podpredseda NR SR (2017-05-11):
Nech sa páči, prezentujme sa a hlasujme. (Hlasovanie.) Prítomných 138 poslancov, za 92, proti 46. Konštatujem, že návrh podaný pánom poslancom Bernaťákom získal podporu. Nech sa páči.
Grendel, Gábor, podpredseda NR SR (2022-03-17):
Pani poslankyňa bola jediná písomne prihlásená do rozpravy, teraz dávam možnosť prihlásiť sa do rozpravy ústne. Pán poslanec Marian Kotleba ako jediný. Končím možnosť prihlásiť sa ústne do rozpravy. Nech sa páči.
B. Bugár, podpredseda NR SR: (2001-10-05):
Podľa § 23 ods. 3 zákona o rokovacom poriadku o ospravedlnenie svojej neúčasti na dnešnom rokovacom dni písomne požiadali poslanci: Gašparovič, Gajdoš, Hofbauer, Krajči, Slobodník, Švantner. Na zahraničnej služobnej ceste je predseda Národnej rady Slovenskej republiky Jozef Migaš a poslanci Andrassy, Belohorská, Dubovská, Duka-Zólyomi, Jarjabek, Krumpolec, Šebej a Šlachta. V rokovaní 51. schôdze budeme pokračovať druhým čítaním o vládnom návrhu zákona o bankách a o zmene a doplnení niektorých zákonov . Vládny návrh zákona ste dostali pred prvým čítaním ako tlač 953 a spoločnú správu výborov máte schválenú gestorským výborom ako tlač 953a. Ešte predtým, ako by som odovzdal slovo pani ministerke financií, ktorá je splnomocnená odôvodniť tento vládny návrh, dávam slovo na procedurálny návrh pánovi poslancovi Ficovi. Zapnite mikrofón pánovi poslancovi. Má procedurálny návrh.
P. Hrušovský, podpredseda NR SR: (2002-05-29):
Teraz prosím pána poslanca Prokopoviča, ktorého poveril gestorský výbor, výbor pre hospodárstvo, privatizáciu a podnikanie, aby informoval Národnú radu o výsledku prerokúvania vládneho návrhu zákona vo výboroch, ako aj o stanovisku a odporúčaní gestorského výboru. Pán poslanec Prokopovič, nech sa páči.
Jurinová, Erika, podpredsedníčka NR SR (2012-07-25):
Ďakujem pekne pánovi spravodajcovi. Otváram teda všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Dobre, do rozpravy sa nikto nehlási ústne, preto vyhlasujem všeobecnú rozpravu za skončenú. Chce k rozprave zaujať stanovisko pani navrhovateľka, pani ministerka? Som myslela, že uzavriem bod a následne. Chce sa vyjadriť k rozprave spravodajca? Ďakujem pekne. Prerušujem rokovanie o tomto bode programu. Nech sa páči, procedurálny návrh, pán poslanec Hlina.
Prostredník, Ondrej, poslanec NR SR (2023-12-15):
Ďakujem, pán predsedajúci. Števo, vo svojom vystúpení si upozornil na jednu veľmi dôležitú vec, ktorá sa ako keby prikráda do našej spoločnosti prostredníctvom tohto návrhu zákona, a to je to, čo si veľmi pregnantne pomenoval, že vláda robí úplný opak toho, čo by mala robiť, a teda neposilňuje, naopak, oslabuje nezávislosť inštitúcií. Tým vlastne vystavuje veľkej hrozbe celú spoločnosť, vytvára vlastne podmienky, ktoré spoločnosť robia oslabenou a málo odolnou voči rôznym nástrahám, rôznym závislostiam v celom systéme štátnej správy. Myslím si, že toto je veľmi, veľmi nebezpečná vec, ktorá sa tu deje, ak chceme, aby Slovensko bolo odolnou spoločnosťou, tak potrebujeme odolné, nezávislé štátne inštitúcie. Ďalšia vec, ktorú by som chcel povedať, je, a to, na to si tiež poukázal, že opäť vlastne to je dôsledok toho, že tento zákon sa pretláča skráteným legislatívnym konaním a vypadáva vlastne jedna veľmi, jeden veľmi dôležitý komponent legislatívneho procesu, ktorým je medzirezortné pripomienkové konanie. A na našich ministerstvách máme veľa kvalitných odborníkov, ktorí majú čo povedať v rámci medzirezortného pripomienkového konania do tvorby našich predpisov, a vláda týmto spôsobom vlastne uráža týchto odborníkov v štátnej správe tým, že ich obchádza, tým, že im nedáva možnosť zapojiť sa do legislatívneho procesu, vychytať tie chyby, ktoré dostávame takto na stôl.
Mičovský, Ján, poslanec NR SR (2013-02-05):
Ďakujem za slovo, vážená pani podpredsedníčka. Pre mňa táto debata o tých výmenných lístkoch pripadá tak trošinka zvláštne, ako keby sme rozprávali o niečom, čo by malo byť na takom 20. mieste, a my sme tomu z voľajako, z nejakých dôvodov prisúdili miesto medzi prvou trojkou. Ako keby som rozmýšľal nad autobusovou dopravou, a miesto toho, aby som sa zamýšľal nad tým, aké kvalitné, bezpečné, rýchle, pohodlné autobusy mne poskytnú dopravcovia, tak viedol diskusie o tom, či si mám kúpiť lístok cez internet alebo mám stáť pred autobusom v rade, alebo využijem inú možnosť. Jednoducho myslím si, že v zdravotníctve by sme mali venovať pozornosť oveľa závažnejším veciam, a mne táto téma výmenných lístkov pripadá ako taká zástupná. Ale rozumiem, média tomu venujú pozornosť, dá sa tomu aj pomerne ľahšie rozumieť ako nejakým závažným ekomomicko-zdravotníckym súvislostiam, a tak sa predsa aj ja pridám potom k tejto úvahe asi tým, čerpajúc z vlastných skúsenosti, že by som vari pri úcte k všetkým lekárom prejavil istú úctu aj voči pacientom a nepovedal, že sú všetci hypochondri, a nechal možno na nich a na ich dobrom vzťahu k svojmu všeobecnému lekárovi, ktorý mnohokrát tu je, ale nehovorí sa o tom, aby ozaj, ako to, ste to tu povedali mnohí, aby zašiel za ním a povedal: „Pán lekár, tak pichá, bolí, trápi ma to, kde by ste ma poslali?“ Ale ak zase ten pacient v tej chvíli vie, že ozaj ten problém, ktorý má, mu vedia poriešiť v tej ortopédii alebo, prepáčte, neviem, ktorý lepší útvar by ma teraz napadol, nuž tak vari ozaj dajme potom prednosť úcte voči nemu a jeho rozhodnutiu a nenúťme ho stáť v tom rade, už bez ohľadu na to, či tam bude chrípková epidémia, bude plná čakáreň alebo bude len poloprázdna, ozaj ten pán lekár všeobecný má čo robiť, aby tie lístky kontroloval... (Prerušenie vystúpenia časomerom.)
Glváč, Martin, podpredseda NR SR (2016-10-14):
Pán poslanec Bublavý.
Dzurinda, Mikuláš, minister zahraničných vecí SR (2011-02-03):
Ešte nie, lebo mám ešte jednu.
Danko, Andrej, predseda NR SR (2017-02-10):
Ďakujem. Ďalej je to prvé čítanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov . Návrh zákona má parlamentnú tlač 391. Návrh na jeho pridelenie na prerokovanie výborom je v rozhodnutí č. 408. Dávam slovo poslancovi Beblavému, aby návrh zákona uviedol.
Šuteková, Miriam, poslankyňa NR SR (2021-09-21):
Vážený pán predsedajúci, v rozprave vystúpili traja poslanci a bol podaný jeden pozmeňujúci návrh. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o tomto pozmeňujúcom a doplňujúcom návrhu, ktorý odznel dnes v rozprave. Prosím, dajte hlasovať.
Zajac, Pavol, poslanec NR SR (2014-11-28):
Ďakujem veľmi pekne kolegovi Jurzycovi za to, že ma v podstate pochválil. Veľmi si to vážim od neho, lebo on bol súčasť vlády Ivety Radičovej, ktorá spustila tento centrálny register zmlúv. Tak isto si myslím, že ak by bola vôľa aj v tejto vláde, mohol by sa ešte ďalej vylepšiť aj podľa toho, čo naznačuje on, ale my ideme podobnou cestou v našom pozmeňujúcom návrhu pri tom stanovení najväčšej prípustnej hodnoty zákazky v tom benchmarkingu, keď definujeme, že obstarávateľ by musel prieskumom trhu vypočítať alebo prísť ku tej cene, ktorú stanovuje vo verejnom obstarávaní a musel by to aj zverejňovať. Čiže znova, na vestníku verejného obstarávania by sme všetci mohli pozrieť, že ako prišli k tejto cene, kto dal v prieskume trhu ponuky a ako je možné, že prípadne teda, prípadne nemôže byť vyššia čiastka, lebo by musela byť súťaž teda zrušená. Ale chcem podotknúť ešte aj druhý, teda tretí bod môjho pozmeňujúceho návrhu, kde hovoríme o tom, že dneska verejný obstarávateľ pri jednej ponuke to musí zdôvodňovať a znova to musí zverejniť, ale pri dvoch ponukách už nie a preto tie prípady z posledného obdobia, kde sú dve ponuky na cétečko, dve ponuky na diaľnicu. Mimochodom za vlády Ivety Radičovej, za ministra Figeľa chodilo do súťaží niekoľko konzorcií. Pamätám si zákazku, možno niekto povie, že to je extrémny prípad, trinásť konzorcií prišlo do súťaže na diaľnicu, ale viacej uchádzačov vám vždycky alebo väčšinou vygeneruje lepšiu cenu, ako len dvaja uchádzači a preto požadujeme, aby keď sú dvaja uchádzači v súťaži, aby to museli zdôvodniť a zverejniť.
Laššáková, Jana, podpredsedníčka NR SR (2012-06-20):
Pán poslanec Uhliarik, s faktickou poznámkou, nech sa páči.
Zmajkovičová, Renáta, podpredsedníčka NR SR (2012-07-31):
Pán poslanec Blaha.
Laššáková, Jana, podpredsedníčka NR SR (2015-06-26):
Ďakujem, pán poslanec za vystúpenie a teraz dávam možnosť prihlásiť sa do rozpravy ústne. Aha, ešte s faktickou poznámkou na vystúpenie pána poslanca, s faktickou poznámkou pán poslanec Vašečka. Končím možnosť prihlásiť s faktickými poznámkami. Nech sa páči, pán poslanec.
Laššáková, Jana, podpredsedníčka NR SR (2015-12-02):
Ďakujem pekne, pán poslanec, zaujmite miesto určené pre navrhovateľov a dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Martinovi Froncovi. Nech sa páči, pán spravodajca, máte slovo.
Sulík, Richard, predseda NR SR (2011-02-03):
Ďakujem pekne. Vyhlasujem rozpravu za skončenú. Chce zaujať stanovisko navrhovateľ? Nech sa páči.
Krupa, Peter, poslanec NR SR (2018-06-18):
Ďakujem za slovo. V minulosti ľudia vyrábali toľko produktov a poskytovali toľko služieb, koľko potrebovali a koľko spotrebovali. Dnes produkcia niekoľkonásobne predbehla spotrebu. Toto množstvo výrobkov si hľadá svojho zákazníka najčastejšie prostredníctvom reklamy, ktorá sa už stala bežnou súčasťou nášho života. Niet pochýb o tom, že reklama má aj veľa pozitívnych vplyvov. V prvom rade je reklama zdroj informácií o produktoch, kultúrnych a odborných podujatiach. Nie všetci ľudia si však uvedomujú, že reklama má aj negatívne vplyvy. Podporuje márnotratnosť, prehnane zdôrazňuje materiálnu stránku života a spoluvytvára ilúziu spokojného, bohatého, šťastného človeka, často v rozpore so skutočnosťou. Reklama je fenomén súčasnej doby, fenomén, s ktorým sa stretávame dennodenne na každom kroku, v televízii, v rozhlase, v novinách, v časopisoch, na internete. Jej vplyv na ľudí je mimoriadne silný a len málokto sa dokáže od nej úplne odpútať. Dennodenné prerušovanie napríklad televíznych programov reklamou nás donútilo si na ňu zvyknúť, brať ju ako niečo samozrejmé, priam nevyhnutné. Slovo reklama je odvodené od slova „reclamare“, v preklade znamená hlasno sa ozývať, znova volať. Pod pojmom reklama sa rozumie cieľavedomé komunikačné pôsobenie zamerané na cieľovú skupinu so zámerom utvárať názory a postoje vedúce k žiaducim činnostiam. Reklama má niekoľko dôležitých úloh. Predovšetkým má upútať pozornosť človeka, vzbudiť záujem o reklamovaný predmet, jav, ponuku vyvolať túžbu po nich a v konečnom dôsledku vyvolať akciu, teda napríklad kúpu daného predmetu. Reklama má mimoriadne silný vplyv na človeka a jeho myslenie a jednanie. V súčasnosti ide o odbor, ktorému sa venujú špecialisti, ktorých úlohou je nájsť čo najefektívnejší spôsob reklamy, nájsť spôsob, ako čo najviac ovplyvňovať emócie ľudí. Reklama sa stala v posledných rokoch aj študijným odborom, ktorého absolventi pracujú s cieľom neustále hľadať nové a nové prostriedky reklamy, obrazy, aspekty, logá, reklamné vety a slogany. Pozor, úlohou reklamy je vzbudzovať v ľuďoch nespokojnosť s tým, čo majú. Chcete vytvoriť potrebu a túžbu vlastniť predmetný tovar? Nutkavú túžbu, ktorá vás premení na potrebu, hoci v reálnom svete žiadnou reálnou potrebou nie je, je nebezpečná hra. Hlavne pre slabé typy ľudí. Tí sa rýchlo a ľahko podliehajú reklame. Chcú sa podobať svojim idolom na reklamných pútačoch, treba len maličkosť, peniaze. Žiadny problém, za rohom je banka. Poskytne rýchly úver. Nad percentami však nikto nerozmýšľa. Túžba je silnejšia. Nakoniec údajne nám odpustia prvú splátku. Mnohí ľudia sa stanú obeťami týchto pokušení. Nedokážu odolať. Každý máme svoje slabé stránky, niekto motorky, niekto luxusné hodinky. Ľudia strácajú kontrolu nad svojimi peniazmi. Reklama má navrch, problémy sa začínajú. Reklama je silný a zákerný súper. Má silných spojencov, a to sú ľudské slabosti. Ďakujem.
Danko Andrej, predseda NR SR (2017-03-21):
Poprosím o kľud v sále!
Hort, Milan, podpredseda NR SR (2010-12-08):
Ďakujem. Slovo má teraz pán poslanec Ľudovít Jurčík, ktorého ako spravodajcu určil výbor pre hospodárstvo, výstavbu a dopravu a má priestor na informáciu o výsledku rokovania výborov a tiež odôvodnenie návrhu a stanoviska gestorského výboru. Nech sa páči.
P. Paška, predseda NR SR: (2009-02-04):
(Hlasovanie.) 138 prítomných, 80 za, 6 proti, 52 sa zdržalo. Návrh zákona sme postúpili do druhého čítania. Ďalej.
Hrušovský, Pavol, poslanec NR SR (2014-12-11):
Ďakujem pekne. Pán kolega, ja osobne rovnako, ako povedal pán kolega Brocka, tento návrh zákona nepodporím a okrem toho ho považujem z hľadiska práva za zlý. Ten návrh nie je nový. Ten tu už bol raz, bol odmietnutý. A ja s kolegom Drobom som o tom viedol dlhé diskusie, ale, páni, vy zužujete ten problém. Nehnevajte sa, ale manželstvo nie je nejaká eseročka alebo živnosť. Manželstvo rovná sa rodina. A vy si neuvedomujete túto zodpovednosť. Pokiaľ dvaja ľudia sa slobodne, bez nátlaku rozhodnú a sľúbia si až do konca života, priatelia, žiť spolu, to je formula, ktorá... (reakcia z pléna). Ale bezdetné, prečo tu miešame do toho, manželstvo či s deťmi alebo bez detí je rovnako právoplatné s rovnakými právami a povinnosťami. A tlačiť do toho nejaké advokátske výhody alebo zárobky, prepáčte, ale pred súdom zastupujú strany sporu dvaja advokáti. A prečo si myslíte, že obidvaja z tých manželov sa chcú rozviesť? Našou úlohou by malo byť skôr umenšovať počet rozvodov, ako hľadať rôzne právne spôsoby a tituly, ako uľahčiť rozchod, rozvod manželov. A ešte je tu jedna zásadná vec, a to si, Martin Poliačik, na začiatku povedal, že tu nie je ideologický problém. Je tu aj iný problém preto, lebo uzatvárajú sa manželstvá dvojakým spôsobom. Pred inštitúciou štátu a pred cirkevnou inštitúciou, a to manželstvo nie je možné rozviesť.
P. Hrušovský, predseda NR SR: (2004-09-21):
(Hlasovanie.) 140 prítomných, 140 za návrh. Schválili sme uvedené body zo spoločnej správy. Prosím, ďalší návrh.
Jurinová, Erika, podpredsedníčka NR SR (2014-07-01):
O slovo požiadal pán spravodajca v zmysle rokovacieho poriadku.
Danko, Andrej, predseda NR SR (2016-06-14):
Ďakujem. Prosím určeného spoločného spravodajcu zo zahraničného výboru poslanca Mariána Kéryho, aby informoval Národnú radu o výsledkoch rokovania výborov o tomto návrhu vlády.
Danko, Andrej, predseda NR SR (2019-05-20):
Ďakujem. Prosím člena výboru pre kultúru a médiá poslanca Farkašovského, aby informoval Národnú radu o výsledku prerokovania správy vo výbore.
Blanár, Juraj, podpredseda NR SR (2020-12-03):
Vážené panie poslankyne, páni poslanci, prerušujem rokovanie o tejto novele ústavy a budeme pokračovať zajtra ráno v tomto bode. Takže prajem pekný večer. (Prerušenie rokovania o 19.04 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR, predstaviteľ iného štátneho orgánu) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky 
č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 176